**Molėtų rajono savivaldybės taryba**

**SPRENDIMAS**

**DĖL molėtų rankinio klubo atleidimo nuo vietinės rinkliavos**

2019 m. vasario 21 d. Nr. B1-43

Molėtai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Molėtų rajono savivaldybės vietinės rinkliavos už leidimo įrengti išorinę reklamą išdavimą nuostatų, patvirtintų Molėtų rajono savivaldybės tarybos 2012 m. vasario 23 d. sprendimu Nr. B1-15 „Dėl Molėtų rajono savivaldybės vietinės rinkliavos už leidimo įrengti išorinę reklamą išdavimą nuostatų patvirtinimo“ (Molėtų rajono savivaldybės tarybos 2018 m. balandžio 26 d. sprendimo Nr. B1-111 redakcija), 11 punktu ir atsižvelgdama į Molėtų rankinio klubo 2019 m. vasario 5 d. prašymą,

 Molėtų rajono savivaldybės taryba n u s p r e n d ž i a :

 Atleisti Molėtų rankinio klubą nuo vietinės rinkliavos už leidimo įrengti išorinę reklamą išdavimą 2019 metais.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka

Savivaldybės meras Stasys Žvinys